ΚΑΝΟΝΙΣΜΟΣ (ΕΟΚ) αριθ. 2615/79 ΤΟΥ ΣΥΜΒΟΥΛΙΟΥ της 22ας Νοεμβρίου 1979 περί τροποποιήσεως του άρθρου του κανονισμού (ΕΟΚ) αριθ. 574/72 "περί του τρόπου εφαρμογής του κανονισμού (ΕΟΚ) αριθ. 1408/71 "περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητος""

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 2, 7 και 51,

τον κανονισμό (ΕΟΚ) αριθ.1408/71 του Συμβουλίου της 14ης Ιουνίου 1971 περί εφαρμογής συστημάτων κοινωνικής ασφαλίσεως τους μισθωτούς και τις οικογένειές τους που διακινούνται εντός της Κοινότητος(1), όπως τροποποιήθηκε τελευταία από τον κανονισμό (ΕΟΚ) αριθ. 1517/79(2), και ιδίως το άρθρο 97,

την πρόταση της Επιτροπής(3),

τη γνώμη της Συνελεύσεως(4),

τη γνώμη της Οικονομικής και Κοινωνικής Επιτροπής(5),

Εκτιμώντας:

ότι με το κανονισμό (ΕΟΚ) αριθ.3181/78(6) το Συμβούλιο θέσπισε το Ευρωπαϊκό Νομισματικό Σύστημα-

ότι το άρθρο 107 του κανονισμού (ΕΟΚ) αριθ. 574/72 του Συμβουλίου της 21ης Μαρτίου 1972 περί τροποποιήσεως εφαρμογής του κανονισμού (ΕΟΚ) αριθ. 1408/71 "περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητος"(7), όπως τροποποιήθηκε τελευταία από τον κανονισμό (ΕΟΚ) αριθ. 1517/79, καθιερώνει τη διαδικασία που πρέπει να ακολουθείται για τη μετατροπή των νομισμάτων-

ότι πρέπει να τροποποιηθεί η διαδικασία αυτή για να προσαρμοσθεί στους μηχανισμούς που προβλέπονται για τον υπολογισμό της ΕΝΜ στο πλαίσιο του Ευρωπαϊκού Νομισματικού Συστήματος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 107 του κανονισμού (ΕΟΚ) αριθ. 574/72 αντικαθίσταται από το ακόλουθο κείμενο:

"Άρθρο 107

Μετατροπή των νομισμάτων

1. Για την εφαρμογή των εξής διατάξεων:

α) κανονισμός: άρθρο 12 παράγραφοι 2, 3 και 4, άρθρο 19 παράγραφος 1 περίπτωση β) τελευταία φράση, άρθρο 22 παράγραφος 1 υπό ii) τελευταία φράση, άρθρο 25 παράγραφος 1 περίπτωση β) προτελευταία φράση, άρθρο 41 παράγραφος 1 περιπτώσεις γ) και δ), άρθρο 46 παράγραφοι 3 και 4, άρθρο 50, άρθρο 52 περίπτωση β) τελευταία φράση, άρθρο 55 παράγραφος 1 υπό ii) τελευταία φράση, άρθρο 70 παράγραφος 1 εδάφιο πρώτο, άρθρο 71 παράγραφος 1 περίπτωση β) υπό ii) προτελευταία φράση-

β) κανονισμός εφαρμογής: άρθρο 34 παράγραφος 1, άρθρο 119 παράγραφος 2-

η τιμή μετατροπής σε εθνικό νόμισμα ποσών εκφραζομένων σε άλλο εθνικό νόμισμα, είναι η τιμή που υπολογίζεται από την Επιτροπή και βασίζεται στον μηνιαίο μέσο όρο, κατά τη διάρκεια της περιόδου αναφοράς που καθορίζεται στην παράγραφο 2, των τιμών συναλλάγματος των νομισμάτων αυτών, οι οποίες ανακοινώνονται στην Επιτροπή για την εφαρμογή του Ευρωπαϊκού Νομισματικού Συστήματος.

2. Η περίοδος αναφοράς είναι:

- ο μήνας Ιανουάριος για τις τιμές μετατροπής προς εφαρμογή από την 1η του επομένου Απριλίου,

- ο μήνας Απρίλιος, για τις τιμές μετατροπής προς εφαρμογή από την 1η του επομένου Ιουλίου,

- ο μήνας Ιούλιος για τις τιμές μετατροπής προς εφαρμογή από την 2η του επομένου Οκτωβρίου,

- ο μήνας Οκτώβριος για τις τιμές μετατροπής προς εφαρμογή από την 1η του επόμενου Ιανουαρίου.

3. Οι τιμές συναλλάγματος που λαμβάνονται για την εφαρμογή της παραγράφου 1 είναι οι τιμές που ανακοινώνονται στην Επιτροπή, κατά την ίδια στιγμή από τις κεντρικές Τράπεζες, για τον υπολογισμό της ΕΝΜ στο πλαίσιο του Ευρωπαϊκού Νομισματικού Συστήματος.

4. Η Διοικητική Επιτροπή ορίζει, κατόπιν προτάσεως της Επιτροπής Λογαριασμών, την ημερομηνία που πρέπει να λαμβάνεται υπόψη για τον καθορισμό των τιμών μετατροπής προς εφαρμογή στις περιπτώσεις που αναφέρονται στην παράγραφο 1.

5. Οι τιμές μετατροπής προς εφαρμογή στις περιπτώσεις που αναφέρονται στην παράγραφο 1, δημοσιεύονται στην Επίσημη Εφημερίδα των Ευρωπαϊκών Κοινοτήτων κατά τη διάρκεια του προτελευταίου μήνα που προηγείται εκείνου, από την πρώτη ημέρα του οποίου πρέπει να εφαρμόζονται.

6. Στις περιπτώσεις που δεν αναφέρονται στην παράγραφο 1, η μετατροπή πραγματοποιείται στην επίσημη τιμή συναλλάγματος της ημέρας πληρωμής, τόσο σε περίπτωση καταβολής παροχών, όσο και σε περίπτωση αποδόσεως."

Άρθρο 2

Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 22 Νοεμβρίου 1979.

Για το Συμβούλιο

Ο Πρόεδρος

R. Mac SHARRY

(1) ΕΕ αριθ. N 149 της 5.7.1971, σ. 2.

(2) ΕΕ αριθ. N 185 της 21.7.1979, σ. 1.

(3) ΕΕ αριθ. A 249 της 3.10.1979, σ. 5.

(4) Γνώμη διατυπωθείσα στις 16 Νοεμβρίου 1979 (δεν δημοσιεύθηκε ακόμη στην Επίσημη Εφημερίδα).

(5) Γνώμη διατυπωθείσα στις 26 Σεπτεμβρίου 1979 (δεν δημοσιεύθηκε ακόμη στην Επίσημη Εφημερίδα).

(6) ΕΕ αριθ. N 379 της 30.12.1978, σ. 2.

(7) ΕΕ αριθ. N 74 της 27.3.1972, σ. 1.